**סימפוזיון בנושא הוראת האמנות**

**משך הסימפוזיון 90 דקות**

**תקציר**

**יושב ראש סימפוזיון:** עודד הירש, ראש המכון לאמנות במכללה האקדמית לחינוך אורנים

**נושא:** למה בכלל ללמד אמנות - על החשיבות והערך המוסף שבלימודי האמנות בבתי הספר

**משתתפים מציגים:**

רחל אהרון – רכזת הכלה, מחנכת וסגנית מנהל חט"ב אורט יגאל אלון בנוף הגליל.

עידית שר – מורה לאמנות, מדריכה פדגוגית בבית הספר היסודי דוד ילין בחיפה.

נועה לוין חריף – מרצה לאמנות ומדריכה פדגוגית באורנים, מורה לאמנות בבית הספר הניסויי אזורי תפן

ינאי קלנר – אמן ומרצה לאמנות באורנים

שתי סטודנטיות מהחוג לאמנות – טרם נבחרו

**רציונל:**

הוראת האמנות בבתי הספר מאפשרת פיתוח רגישויות ויכולות תפיסה מורכבת של המציאות בקרב תלמידים, אשר מקצועות לימוד אחרים לפעמים נוטים להזניח. הסימפוזיון יתמקד בהצגת מיזמים חינוכיים המשלבים יצירה אמנותית עם ערכים חברתיים של רב תרבותיות והעצמה אישית. יושם דגש על קולות מהשטח וסקירה של תהליכים משמעותיים במרחב הבית ספרי והתמזגותו עם הקהילה הסובבת.

**מבנה:**

3 הרצאות קצרות, זמן לשאלות והתייחסויות הקהל

**פירוט:**

הרצאה 1

**אמנות במרחב הקהילתי – פרוייקט נוף הגליל**

זמן ההרצאה: 20 דקות

המציגים: רחל אהרון ונועה לוין חריף

תקציר: יוצג פרויקט חברתי קהילתי אשר נעשה בשיתוף של מכללת אורנים עם חטיבת הביניים אורט יגאל אלון בנוף הגליל ועיריית נוף הגליל. במסגרת הפרויקט השלימו סטודנטים ותלמידים סדרה של ציורי קיר במרחב בעירוני בשיתוף עם קהילת ההורים ובית הספר.

ההרצאה תסקור כיצד לימודי האמנות תורמים למטרות בית הספר: רב תרבותיות, העצמה התלמיד ויצירת קהילה עירונית.

הרצאה 2

**איך משלבים אמנות לתוך שיעורי המקצוע**

זמן ההרצאה: 20 דקות

המציגים: עידית שר

המרצה, עידית שר, הינה מדריכה פדגוגית ותיקה המתמחה בהטמעה של גישות והתנסויות רב תחומיות בהוראה.

ההרצאה תעסוק בשאלות הבאות:

1. כיצד הוראת האמנות משתלבת עם תחומי דעת אחרים בבתי הספר?
2. מהו הערך המוסף שבשיתופי הפעולה בין מקצועות הלימוד השונים?
3. האם ניתן ללמד מתמטיקה באמצעות מוסיקה וביולוגיה באמצעות ציור?

ההרצאה תציג דרכים ללמידה אפקטיבית ועמוקה של תכני מקצועות הליבה באמצעות אמנות.

הרצאה 3

**סטודנטיות מלמדות אמנות – בית ספר יסודי 'רימונים' בטבעון כמקרה מבחן**

המציגים:

שתי סטודנטיות מהחוג לאמנות באורנים בשילוב עם האמן ינאי קלנר יציגו יחידת לימוד לדוגמא שהתקיימה בבית הספר היסודי 'רימונים' בטבעון. הם יתמקדו בשאלות מה היו ההישגים והערך המוסף שהושג באמצעות התהליך שהסטודנטיות עברו עם התלמידים.

הסטודנטיות יתארו ויציגו את המהלכים הלימודיים שעברו עם התלמידים ויציגו כיצד מטמיעות בכיתה תכנים של עזרה וכבוד הדדי, שיתוף פעולה ואפילו דימוי גוף באמצעות לימודי האמנות.